Document ID: 32015R0230

РЕГЛАМЕНТ ЗА ИЗПЪЛНЕНИЕ (ЕС) 2015/230 НА СЪВЕТА
от 12 февруари 2015 година
за прилагане на Регламент (ЕС) № 267/2012 относно ограничителни мерки срещу Иран
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз,
като взе предвид Регламент (ЕС) № 267/2012 на Съвета от 23 март 2012 г. относно ограничителни мерки срещу Иран и за отмяна на Регламент (EС) № 961/2010 (1), и по-специално член 46, параграф 2 от него,
като има предвид, че:
(1)
На 23 март 2012 г. Съветът прие Регламент (EС) № 267/2012.
(2)
С решението си от 12 декември 2013 г. по дело T-58/12 Общият съд на Европейския съюз отмени решението на Съвета да включи Gholam Golparvar, Ghasem Nabipour, Mansour Eslami, Mohamad Talai, Mohammad Fard, Alireza Ghezelayagh, Hassan Zadeh, Mohammad Pajand, Ahmad Sarkandi, Seyed Rasool и Ahmad Tafazoly в списъка на лицата и образуванията, към които се прилагат ограничителни мерки, който се съдържа в приложение IX към Регламент (EС) № 267/2012.
(3)
Gholam Golparvar следва отново да бъде включен в списъка на лицата и образуванията, към които се прилагат ограничителни мерки, въз основа на ново изложение на основанията за това.
(4)
С решението си от 3 юли 2014 г. по дело Т-565/12 Общият съд на Европейския съюз отмени решението на Съвета да включи National Iranian Tanker Company в списъка на лицата и образуванията, към които се прилагат ограничителни мерки, който се съдържа в приложение IX към Регламент (EС) № 267/2012.
(5)
Дружеството National Iranian Tanker Company следва отново да бъде включено в списъка на лицата и образуванията, към които се прилагат ограничителни мерки, въз основа на ново изложение на основанията за това.
(6)
Поради това Регламент (EС) № 267/2012 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложение IX към Регламент (EС) № 267/2012 се изменя съгласно предвиденото в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 12 февруари 2015 година.

Labels: 18
5